fi en en en en en en en en en nl en ceb en fi fi en en fi fi fi fi en fi en fi en fi fi fi fi en fi fi fi fi it en en en en nl en nl nl en nl en en en en en en en en fr en fi de en en oc zh en nl en en en en ja en en nds sv fr en ru en en
Korkein hallinto-oikeus antoi kryptoratkaisunsa – mitä sitten? - Hannes Snellman
Firm People Services References News & Views Careers
Korkein hallinto-oikeus (KHO) antoi 29.3.2019 ratkaisun KHO 2019:42, jonka mukaan Ether-virtuaalivaluuttaa pidetään tuloverolaissa tarkoitettuna omaisuutena. Verohallinto reagoi ratkaisuun esimerkillisen nopeasti ja julkaisi siitä lyhyen tiedotteen vielä samana päivänä.
Ratkaisu on merkittävä suunnanmuutos nykyiseen verotuskäytäntöön
Luonnollisen henkilön kannalta ratkaisu tarkoittaa pääsääntöisesti, että:
•   …kryptovaluutan vaihto toiseen on verotettava tapahtuma. Tämä on hyvin selvää jo mainitun KHO-ratkaisun perusteella. Asia sai lisäksi nimenomaisen vahvistuksen eräässä Helsingin hallinto-oikeuden ratkaisussa, joka jäi lainvoimaiseksi KHO:n hylättyä siitä tehdyn valituslupahakemuksen.
•   …luovutuksesta aiheutuva tappio on vähennyskelpoinen. Aiempi verotuskäytäntö aiheutti helposti kaksinkertaista verotusta, koska tappio ei ollut vähennyskelpoinen mutta jokainen kryptovaluutan vaihto toiseen oli verotettava tapahtuma (ks. asiaa havainnollistava esimerkkilaskelma vanhasta blogikirjoituksestamme).
•   ...hankintameno-olettamaa voidaan soveltaa. Hankintameno-olettamaa sovellettaessa luovutushinnasta vähennetään (todellisen hankintamenon ja voiton hankkimisesta olleiden menojen sijaan) 20 % luovutushinnasta, jos luovutettu omaisuus on omistettu alle 10 vuotta, tai 40 %, jos luovutettu omaisuus on omistettu vähintään 10 vuotta. Olettaman soveltaminen kannattaa, kun suhteellinen arvonnousu on ollut merkittävä.
•   …pienten luovutusten verovapaus soveltuu. Toisin sanoen luovutusvoitto ei ole veronalaista tuloa, jos verovuonna luovutetun omaisuuden yhteenlasketut luovutushinnat ovat enintään 1.000 euroa (rajaa laskettaessa huomioon ei oteta esimerkiksi oman asunnon luovutusta, joka on erikseen säädetty verovapaaksi).
Verovelvollisen täytyy olla aktiivinen saavuttaakseen KHO:n ratkaisun mukainen verotus
•   …verovuoden 2018 verotuksesta, verovelvollinen ennättää lähtökohtaisesti vielä huomioimaan ratkaisun veroilmoituksellaan.
•   …aiempien verovuosien verotuksesta, verovelvollisen tulee vaatia oikaisua. Tämä koskee näillä näkymin myös niitä tapauksia, joissa Verohallinto on sisällyttänyt verotuspäätökseen maininnan, jossa verovelvollista kehotetaan aktiivisesti seuraamaan oikeuskäytäntöä mahdollisten tulkintamuutosten vuoksi. Oikaisua vaaditaan kirjallisella hakemuksella Verotuksen oikaisulautakunnalle. Jos kyse on merkittävistä summista, apuna on hyvä käyttää asianajajaa.
Loppuvatko kryptojen verotukseen liittyvät tulkinnallisuudet tähän?
Vaikka KHO:n ratkaisu oli monella tapaa merkittävä, se oli vasta pintaraapaisu kaikista niistä tulkinnallisuuksista, joita kryptojen verotukseen liittyy. Esimerkiksi henkilöverotuksen alalla tulkinnallisuutta liittyy edelleen siihen, voitaisiinko joitakin tokeneita pitää jopa tuloverolain tarkoittamina arvopapereina, jolloin vähennysoikeus syntyisi jo lopullisen arvonmenetyksen myötä eikä vähennysoikeus edellyttäisi luovutusta.
Seuraamme alaa ja avustamme asiakkaitamme oikaisuvaatimusten tekemisessä.
Managing Associate | Helsinki
+358 50 356 5566
Follow us on Social Media
General Terms and Conditions
Hannes Snellman's website is intended for
information purposes only. It should not be
relied upon as legal advice nor should it be
used as a basis for any action or decision.
© Hannes Snellman 2022 All Rights Reserved.
Hannes Snellman Attorneys Ltd
Eteläesplanadi 20 / P.O. Box 333
00130 / 00131 Helsinki, Finland
Tel: +358 9 228 841
Fax: +358 9 177 393
EDI ID (OVT): 003792093637
Hannes Snellman Attorneys Ltd
Hamngatan 15 / P.O. Box 7801
111 47 / 103 96 Stockholm, Sweden